ايزابيل الأولانيه ملكة كاستييا كانت واحده من الملوك الكاتوليك اتجوزت الملك فرناندو التانى ملك اراجون سنة 1469 و وحدو ممالكهم سنة 1474 ،البابا اسكندر السادس منحهم لقب الملوك الكاتوليك بعد ما منح لقب ملك المسيحية لملك فرنسا. ايزابيل الأولانيه اتولدت يوم 22 ابريل سنة 1451 جدها هو انريكى التالت ملك كاستييا و كان ليها اخ من ابوها اسمه انريكى و كان ليها اخ من ابوها و امها اسمه الفونسو. بياتريث جاليندو علمت ايزابيل الاولانيه ملكة كاستييا. ايزابيل دى كاستيا و جوزها فرناندو التانى وحدو مملكة كاستيا, و عاصمتها فى توليدو, و تاج أراجون, و عاصمته فى ساراجوسا, فى مملكة اسبانيا الحديثه. و هزموا المسلمين فى مملكة جرانادا سنة 1492.و قبل كده فى 1478 ابتدت المرحلة النهائية من غزو جزر الكنارى و رغم ان حفيدهم كارلوس الاول (المعروف كمان باسم تشارلز الخامس, امبراطور الرومانية المقدسة) كان بيفضل سيڤييا, كان اللى نقل الحكم لمدريد هو فيليبى التانى (1527-1598) ابن كارلوس الاول فى 1561 علشان العاصمه تبقى بعيده عن الحدود. لكن فضلت سيڤييا مسيطرة على التجارة مع مستعمرات اسبانيا،و كانت مدريد مسيطرة على سيڤييا. يوم 30 ابريل 1492 الملوك الكاتوليك عملو اتفاقيه مع كريستوفر كولومبوس ، و عينوه مكتشف للجزر والقارات فى البحر و المحيط و مولو رحلته اللى اكتشف فيها امريكا.